

 Tržaška cesta 21, 1000 Ljubljana T: 01 478 83 30

 F: 01 478 83 31

 E: gp.mju@gov.si

 [www.mju.gov.si](http://www.mju.gov.si)

Številka: 1100-38/2020/1

Datum: 28. 8. 2020

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, v nadaljevanju ZJU)

**Ministrstvo za javno upravo**, Tržaška cesta 21, 1000 Ljubljana,

objavlja javni natečaj za zasedbo uradniškega delovnega mesta za nedoločen čas, s krajšim delovnim časom (4 ure dnevno/20 ur tedensko – za popolnitev do polnega delovnega časa invalida, ki dela krajši delovni čas od polnega) s 6-mesečnim poskusnim delom.

**PODSEKRETAR v Direktoratu za stvarno premoženje, Sektorju za upravljanje s stanovanji, počitniškimi enotami in garažami (šifra DM 58877).**

Kandidati, ki se bodo prijavili na to delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) – smeri pravo (421), ekonomija (311) ali poslovanje in upravljanje, menedžment (413) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) - smeri pravo (421), ekonomija (311) ali poslovanje in upravljanje, menedžment (413) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) – smeri pravo (421), ekonomija (311) ali poslovanje in upravljanje, menedžment (413) ali magistrsko izobraževanje po visokošolski strokovni izobrazbi (prejšnja/magisterij po visokošolski strokovni izobrazbi (prejšnja) - smeri pravo (421), ekonomija (311) ali poslovanje in upravljanje, menedžment (413),
* najmanj 6 let delovnih izkušenj,
* opravljeno usposabljanje za imenovanje v naziv (če ga kandidat nima, ga lahko opravi naknadno),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Naloge delovnega mesta:

* neposredna pomoč vodji sektorja pri opravljanju in vodenju strokovnih nalog na delovnem področju sektorja,
* samostojno oblikovanje sistemskih rešitev in drugih najzahtevnejših gradiv z delovnega področja sektorja,
* priprava strateških dokumentov, sistemskih aktov, internih aktov in aktov poslovanja z delovnega področja sektorja,
* opravljanje vseh pravnih nalog z delovnega področja sektorja,
* priprava vladnih gradiv,
* sodelovanje z državnim odvetništvom v postopkih pred sodišči in drugimi državnimi organi,
* izvajanje pravnih nalog pri upravljanju in gospodarjenju z nepremičninami v upravljanju sektorja,
* vodenje in sodelovanje v delovnih in projektnih skupinah,
* pregled predpisov,
* podaja mnenj na predpise z delovnega področja sektorja,
* opravljanje drugih nalog po navodilu vodje,
* likvidacija računov.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,

3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni
* dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

4. pisno izjavo, da za namen tega natečajnega postopka dovoljuje Ministrstvu za javno upravo

 pridobitev podatkov iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Na objavljenem delovnem mestu se bodo opravljale naloge:**

* **pregled in priprava pogodb o opravljanju upravniških storitev,**
* **urejanje podatkov o službenih stanovanjih v Stanovanjski aplikaciji in ostalih javnih evidencah nepremičnin,**
* **priprava pogodb za investicijsko, intervencijsko in tekoče vzdrževanje nepremičnin, pogodb o medsebojnih razmerjih, pogodb z dobavitelji,**
* **priprava najemnih pogodb, prodajnih pogodb in predlogov za izvršbe,**
* **priprava vladnih gradiv v zvezi z upravljanjem in gospodarjenjem z nepremičninami v lasti države,**
* **priprava gradiv za Stanovanjsko komisijo Vlade Republike Slovenije,**
* **sodelovanje z Državnim odvetništvom Republike Slovenije v postopkih pred sodišči (pravdni, nepravdni, insolventni),**
* **sodelovanje v postopkih oblikovanja etažne lastnine,**
* **izvajanje javnih naročil v skladu z internimi akti ministrstva,**
* **pregled predpisov in podaja mnenj na predpise z delovnega področja sektorja,**
* **vodenje in sodelovanje v delovnih in projektnih skupinah,**
* **samostojno oblikovanje sistemskih rešitev področja, priprava podzakonskih predpisov in priprava strateških dokumentov.**

Prednost pri izbiri bodo imeli kandidati:

* z izkušnjami in znanjem s področja ravnanja s stvarnim premoženjem države ter s pravnim in dejanskim upravljanjem nepremičnin ter
* z izkušnjami s postopki in vsebinami na gradbeno-investicijskem področju pri rednem in tekočem vzdrževanju nepremičnin v etažni lastnini.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu podsekretar opravljal v uradniškem nazivu podsekretar, z možnostjo napredovanja v naziv sekretar. Z izbranim kandidatom bo sklenjeno delovno razmerje za nedoločen čas, s krajšim delovnim časom (4 ure dnevno/ 20 ur tedensko) – za popolnitev do polnega delovnega časa invalida, ki dela krajši delovni čas od polnega in poskusnim delom v trajanju 6 mesecev. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu [Vloga](http://www.mnz.gov.si/fileadmin/mnz.gov.si/pageuploads/UUCV/2010/VLOGA-1100-98-2010-ADMINISTRATOR_V_SUPG._5.8.2010.doc) za zaposlitev), ki jo pošlje v zaprti ovojnici z označbo: »Za javni natečaj za delovno mesto podsekretar (šifra DM 58877) v Direktoratu za stvarno premoženje, Sektorju za upravljanje s stanovanji, počitniškimi enotami in garažami, št. 1100-38/2020« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer v roku **8 dni po objavi** na Zavodu RS za zaposlovanje in osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: gp.mju@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni od objave javnega natečaja. Obvestilo o končanem javnem natečaju bo objavljeno na spletni strani Ministrstva za javno upravo.

Informacije o izvedbi postopka zaposlitve daje Tina Bizjak, tel. št. 01/478 87 00, o delovnem področju pa Biserka Gorišek, tel. št. 01/478 86 24, vsak delavnik od 10:00 do 11:00 ure.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Boštjan Koritnik

 minister